section_heading: Povijest
paragraph_text: mini|lijevo|250px|Ljubače u knjizi Otta Blaua iz 1877. godine Reisen in Bosnien und der Hertzegowina. Ljubače i Morančani prema vrelima naseljeni su prije 16. stoljeća. Izvješće iz tog stoljeća navodi Ljubače kao poznato selo s lijeve strane rijeke Jale, zapadno od sela Morančana. U tom stoljeću ubrajalo se u manja sela u ovoj nahiji. U prvoj polovini 16. stoljeća u njemu je bilo 16 domaćinstava, koje je do kraja stoljeća naraslo na 25 domova. Postojalo je jedno muslimansko domaćinstvo od prije 1533. godine, a kojem je zemlja poslije dobila baštinski karakter. Već sljedeća polovica stoljeća donosi prelazak baštine u kršćanske ruke i tada su Ljubače ostale kompaktno kršćanske. Nisu nastali nikakvi muslimanski posjedi niti je bio ikakva utjecaja iz kasabe. Vjerojatno je zbog toga što je selo bilo siromašno. Glavne ratarske kulture bile su pšenica te su još uspijevali zob i proso.